Puaiohi

La Puaiohi, Puaiohio aŭ Kaŭaia miadesto ((Myadestes palmeri) estas rara specio de kantobirdo de la familio de Turdedoj, kiu estas endemia de la insulo de Havajo nome Kauaio. Ĝi estas tre proksime rilata al la aliaj kvar endemiaj turdoj de Havajo, nome la Kamao, la Olomao, la Omao, kaj la Oahua miadesto. Ĝi estis unuafoje kolektita de Henry Palmer en 1891 ĉe Halemanu ĉe la enirejo al la Ŝtata Parko Kokee.

 Aspekto 
Estas grizbrunaj supraj partoj kaj helgrizaj brusto kaj ventro sube. Tiu birdo havas nigran bekon kaj rozkolorajn piedojn. Rimarkindas blanka okulringo kiu helpas distingi tiun birdon el aliaj turdoj de Havajo. Maskloj kaj inoj estas ege similaj laŭ aspekto. Junuloj montras bildon transire el punktita blankece supre al laŭstria grizbruna sube.Collar, N. J. (2005). Puaiohi (Myadestes palmeri). Pp 628-629 in: del Hoyo, J., Elliott, A. & Christie, D. A. eds. (2005). Handbook of the Birds of the World. Vol. 10. Cuckoo-shrikes to Thrushes. Lynx Edicions, Barcelona. ISBN 84-87334-72-5

 Distribuado kaj vivejo 
Historie tiu pacifika specio estis konsiderata rara,Perkins, R. C. L. (1903). Vertebrata. pp. 365-466 in D. Sharp. (editor) Fauna Hawaiiensis. Vol. 1, part IV.  The University Press, Cambridge, U.K. kaj loĝas arbarajn ravinojn super 1050 m. Puaiohi estas limigitaj al centraj kaj sudaj partoj de la Rezervejo Alakai.  75 % de la reprodukta populacio loĝas en nur 10 km² de arbaro.

 Dieto kaj kutimaro 
For de la reprodukta sezono plej parto (82 %) de la dieto estas frukto kaj beroj, dum la resto estas insektoj kaj aliaj senvertebruloj. Grava manĝoresurso estas fruktoj de la indiĝenaj Cheirodendron trigynum), la lapalapa (Cheirodendron platyphyllum), la ohiaha (Syzygium sandwicensis) kaj la kanavao (Broussaisia arguta). En la reprodukta sezono, ĉirkaŭ duono de la dieto estas senvertebruloj. 

La kanto estas varia, konsista de simpla tintilo al kompleksa spirbruo, kaj altatona ĉirpado priskribita kiel krakado pli ol metala rado necesa je lubrikado. Maskloj povas kanti la tutan jaron, sed plej ofte proksime de la reprodukta sezono, kaj ĉefe aprile al maje. Oni nestumas ekde marto ĝis meza septembro. Oni konstruas nestojn en kavaĵoj aŭ kornicoj de klifoj, kaŝitaj per muskoj kaj filikoj, sed ili uzas ankaŭ arbokavaĵoj.Snetsinger et al. (1999). Puaiohi (Myadestes palmeri). In The Birds of North America, No. 461 (A. Poole and F. Gill, eds.). The Birds of North America, Inc., Philadelphia, PA. Nur inoj konstruas nestojn, kio daŭras ĝis 7 tagoj. Ankaŭ nur ŝi kovas la ovojn kaj manĝigas la nestidojn. La 2 kutimaj ovoj estas grizecverdaj al verdecbluaj kun neregulaj ruĝecbrunaj makuletoj.  Eloviĝo okazas post 13–15 tagoj. Post elnestiĝo maskloj iĝas ĉefaj manĝigantoj de la idoj, dum la ino klopodas duan ovodemetadon.  Inoj ankaŭ klopodas renestumi se la unua klopodo malsukcesas.

 Statuso kaj protektado 
Laŭ ĵusa informo, populacio estas ĉirkaŭkalkulata je 200-300 birdoj, kaj restis iom stabila ekde 1973, kvankam studo publikita en 1986 ĉirkaŭkalkulis populacion de ĉirkaŭ 100-125 birdoj.   La populacio de Puaiohi estas vundebla pro sekeco, uraganoj kaj mamulpredado de kaj ovoj kaj idoj. Oni montris ankaŭ ke Birda malario atakas ankaŭ multajn tiujn birdojn, sed kelkaj birdoj montris iom da rezisto. (C. Atkinson, USGS, sendata). Ankaŭ sovaĝigita gregaro (porkoj kaj kaproj) negative malbonigis la populaciojn de tiu birdo per degrado de la biotopo, kiel konkurenco de multaj entrudaj plantoj kaj animaloj. La Puaihoi estis aldonita al la Usona Listo de Endanĝeritaj Specioj la 11an de marto 1967.
En 1995 oni starigis reproduktan programon en kaptiveco. . Kelkaj birdoj el tiu programo estas nun reenmetitaj en la Rezervejo Alakai por pligrandigeti la naturan populacion.

 Referencoj 

 Eksteraj ligiloj 

 Audubon Watchlist Species Account
 USFWS Threatened and Endamgered Animals in the Hawaiian Islands Species Account 

Kategorio:Turdedoj
Kategorio:Bestoj el la Pacifika ekozono
Kategorio:Birdoj de Oceanio